fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi en fi en en fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi en fi fi fi fi fi et fi fi fi fi fi fr pl fi fi fi fi fi fi fi fi fi fi en en fi fi uk fi fi sv en fi uk fi fi fi nl fi fi it fi fi fi fi fi
Palauteosaaminen — Monikielisen akateemisen viestinnän keskus Movi
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Yliopistokauppa SOPPI ja verkkokauppa
Monikielisen akateemisen viestinnän keskus Movi > Ohjeita Movissa opiskeluun > Akateemiset opiskelutaidot > Palauteosaaminen
Mitä tarkoittaa, että se oli 'ihan hyvä'?
Yliopisto-opintoihin kuuluu paljon itsearviointia, vertaisarviointia, palautteen antamista ja vastaanottamista. Palautetta tarvitset työstäessäsi tekstiversioitasi, viestiäksesi vakuuttavammin ja tarkoituksenmukaisemmin, tunnistaaksesi paremmin omaa osaamistasi ja asettaaksesi realistisia jatkotavoitteita. Palaute auttaa sinua kehittymään ja myös arvostamaan omaa osaamistasi. Ilman toisten antamia havaintoja tai arviointeja sinulla ei ole peilejä, joihin suhteuttaa omia tuntemuksiasi, havaintojasi, tulkintojasi tai arviointejasi.
Mitä onnistunut palautevuorovaikutus edellyttää?
Miten suhtaudut palautteeseen? Onko palaute sinulle tuomio vai lahja?
Onko palaute yksisuuntaista vai yhdessä rakennettua?
Sillä, miten suhtaudut palautteeseen, on merkitystä. Suhtautuminen vaikuttaa siihen, millaisena näet itsesi, muut osallistujat ja mitä merkityksiä annat saamallesi palautteelle. Se ohjaa myös omaa palautteenantoasi.
Onnistunut palaute edellyttää osallistujilta riittävää vuorovaikutusosaamista. Koska palautetilanteisiin liittyy olennaisesti arviointia, niissä herää välillä voimakkaitakin tunteita, joten tietojen ja taitojen lisäksi tarvitaan myös rakentavaa asennoitumista ja tunteiden hallintaa.
Palaute ei ole yksisuuntaista viestintää vaan vuorovaikutusta, jossa jokainen on vastuussa siitä, millaiseksi palautetilanne rakentuu ja miten se palvelee osapuolia ja heidän tavoitteitaan.
Tehokkaaseen ja tarkoituksenmukaiseen palautteeseen pyritään rakentavan palautteen periaatteilla.
on rehellistä, asiallista ja myönteisesti annettua
kohdistuu oikeaan asiaan ja on oikea-aikaista
menee vaikutelmien taakse, ei ole vain kuvailevaa
antaa perusteluja, on perusteellista, mutta ei kuormita liikaa
antaa kehitysehdotuksia ja auttaa oppimaan ja hyödyntämään palautetta
motivoi kehittymään ja rakentaa myönteistä viestijäkuvaa (ks. Lähteitä ja lisätietoa)
Palautteen antajana voit myös
kysyä, mistä toinen toivoo palautetta
kysyä, miten toinen ymmärtää kommenttisi
Palautteen vastaanottajana kannattaa huomioida
Arvosta saamaasi palautetta ja sen antajaa.
Kuuntele keskeyttämättä, vaikka tuntisit tarvetta keskeyttää ja selittää.
Ota vastaan kaikki ehdotukset. Voit miettiä ja arvioida niitä myöhemmin. Palaute voi olla ristiriitaista, ja sinä itse päätät, miten otat sen huomioon.
Jos palaute herättää vahvoja tunteita, älä anna mahdollisen tunnekuohun viedä mukanaan. Voit aina keskittyä kirjoittamaan asioita ylös.
Osallistu: kysy, jos et ymmärrä, pyydä perusteluja ja konkretisointia tai vaihtoehtoja palautteen antajalta.
Ota vastaan myös kiittävä palaute ja usko palautteenantajaa.
Palautteen avulla sain konkreettisia kehityskohtia, joihin minun on helppo tarttua.
<< Takaisin Akateemiset opiskelutaidot -etusivulle                                                                                  Kysy lisää: movi@jyu.fi
Monikielisen akateemisen viestinnän keskus Movi
Aiemmin hankitun osaamisen tunnistaminen ja tunnustaminen (AHOT)
Monikielisen akateemisen viestinnän keskus
Monikielisen akateemisen viestinnän keskus
Puh. (014) 260 1211
Fax (014) 260 1021
Tietosuojailmoitus | Privacy Notice